Gualdrada Berti

Gualdrada Berti (bet ganet war-dro 1160 – marvet war-dro 1226) a oa un dudenn istorel eus Firenze en XII kantved, anavezet a-drugarez d'e veneg gant Dante Alighieri en Divina Commedia.

 De mulieribus claris  

Gualdrada zo unan eus ar peder maouez eus hec'h amzer a vez deskrivet e De mulieribus claris (Diwar-benn ar merc'hed brudet) gant Giovanni Boccaccio, un dastumad buhezskridoù maouezed brudet a ya eus ar Bibl hag an Henamzer glasel betek tud mare Boccaccio. En e vuhezskrid diwar-benn Gualdrada e ra Boccaccio anv eus un darvoud : en ur gouel en iliz-veur Firenze e welas an impalaer roman santel Otto IV Gualdrada diouzh e gador hag e voe bamet gant he c'haerder. Admirañ a rae an doare ma veze gwisket, hag he fersonelezh. Goulenn a reas piv e oa gant an den a oa en e gichen, o teskrivañ anezhi evel un "dremm kaer ha dreist ar re all a-fet dellezegezh." Boccaccio, Giovanni (2003). Famous women. Translated by Brown, Virginia. Cambridge, Mass.: Harvard University Press. p. 219–221. . An impalaer ne ouie ket e oa an den a c'houlenne dre zegouezh tad Gualdrada, Bellincione Berti. Respont a reas d'an impalaer en ur lavarout ma felle dezhañ e c'halle lakaat Gualdrada da bokat dezhañ. Gualdrada a glevas ar gaozaeadenn-se hag a savas a-enep gant kalon, o lavarout "ne vefe den bev ebet o pokat dezhi nemet he gwaz", o kreñvaat he c'harantez evel unan a vertuz hag a c'hlannder merc'hed Benson, Pamela (1999). "Gualdrada's Two Bodies: Female and Civic Virtue in Medieval Florence". The body and the soul in medieval literature: The J.A.W. Bennett Memorial Lectures, Tenth Series, Perugia, 1998, ed. Piero Boitani and Anna Torti. D.S. Brewer: 1–15..

 Enorioù 

Gualdrada a oa un den istorel eus Firenze, e Palazzo Vecchio, ar Sala della Gualdrada a oa kambr prevez Eleonora di Toledo (1522 - 1562), gwreg Cosimo IañGaldi, Andrea M. Spectacular Antiquities: Power and Display of Anticaglie at the Court of Cosimo I De' Medici. Renaissance and Reformation / Renaissance Et Réforme, vol. 29, no. 1, 2005, p. 49.. Gant Giovanni Stradano e oa bet livet taolennoù ouzh al lein, warne Gualdrada o nac'hañ pokat d'an impalaer, tro-dro dezhi kupidoned o tañsal gant bleunioù, hag Alegoriennoù ar Vertuz.

 Daveoù 

Rummad:Sevenadur Italia
Rummad:Merc'hed Firenze
Rummad:Istor Italia en XIIvet kantved
Rummad:Tudennoù De mulieribus claris